Downloaded from YTS.MX
Official YIFY movies site: YTS.MX
Täna kuulutas WHO Covid-19 pandeemiaks.
Ma annan välja "püsige turvaliselt kodus" korralduse.
...käskides peaaegu kõigil elanikel lihtsalt kodudes püsida.
Täna õhtul annan ma väga lihtsa juhtnööri.
Te peate koju jääma.
Märts 2020. Maailmas möllab surmav viirus.
PÜSIGE KODUS KUI VÄHEGI SAATE
Meie elud pandi üleöö pausile.
Aga kui meie peatume...
hakkavad looduses toimuma erakordsed muutused.
Puhtam õhk.
Puhtam vesi.
Ja loomad tõusevad esile nii, nagu me pole aastakümneid näinud.
Me filmisime karantiini algusest peale viiel mandril...
ja salvestasime looduse erakordse reaktsiooni.
Ookeanihiiglased suhtlevad oma poegadega uuel moel.
Ja gepardid aitavad oma kutsikatel edukamalt ellu jääda.
Tal on praegu parim aeg ema olla.
Ohustatud pingviinidel on olnud rekordiline paaritumishooaeg.
See on unikaalne võimalus piiluda metsiku looduse ellu ja maailmadesse
ning näha, kuidas kõik toimib, kui meie vähem sekkume.
See on vägevate mõõtmetega üleilmne eksperiment.
See on aasta, mil maakera muutus.
JUTUSTAB DAVID ATTENBOROUGH
Mõni tund pärast karantiini algust märkavad paljud vaikust.
Liiklusmüra kõikjal maailmas vähenes kuni 70%
ning kuulda on uusi helisid.
Linnulaulu.
LINNASTU ELANIKKE 4,7 MILJONIT
Need valgekiird-sidrikud
teevad vaikusega kohanemiseks midagi hämmastavat.
Nad elavad Golden Gate'i silla varjus
ja tavaliselt summutab automüra nende laulu.
Aga kuna San Francisco liiklus on hõredaim alates 1950ndatest,
hämmastasid teadlasi uued noodid sidrikute paaritumiskutses.
Ja loodetavasti on lindudel mitme aasta parim pesitsemishooaeg.
Vähenenud pole ainult müratase.
Õhusaaste on kõikjal maailmas meeletu kiirusega langenud.
Mõni päev hiljem
mõõdeti Los Angeleses viimase 40 aasta parim õhukvaliteet.
Kõikjal Hiinas oli atmosfääris poole vähem mürgiseid gaase.
Ja Indias, kus on tavaliselt maailma suurim õhusaaste,
nähti kõigest 12 päeva pärast karantiini algust...
JALANDHAR - INDIA ELANIKKE 1 MILJON
...midagi hingetuks võtvat.
Me sõime laua ääres hommikust.
Minu isa tormas sisse ja ütles:
"Tule katusele. Mäed on näha."
Amatöörfotograaf Anshul läks vaatama, mis sellist elevust tekitas.
Inimesed seisid katustel ja ütlesid:
"Vau. Vau. Mäed. Mäed."
Ma seisatasin ja nägin ise ka.
Selge taevaga nägime me oma eluajal esimest korda Himaalajat.
Üle 200 kilomeetri kaugusel oli maakera kõrgeim mäestik,
mis oli 30 aastat sudu varjus püsinud, järsku nähtavaks muutunud.
Ma ei uskunud oma silmi.
Himaalaja oli kogu aeg seal saastunud õhu varjus olnud.
Anshuli foto sellest hetkest levis maailmas kulutulena.
See on ere näide sellest,
et niipea, kui meie peatusime, sai Maa jälle hingata.
Karantiin venis nädalate pikkuseks.
4 NÄDALAT
Ja reisikeelud piirasid meie liikumist veel rohkem.
Tühistage puhkusereisid, mille plaanisite ehk ette võtta.
Reisijate arv ja broneeringud on kahanenud.
Lennureise tabas sööstlaskumine. Need on ülemaailmselt 90% vähenenud.
2020. aasta aprillis
oli rahvusvahelisi turiste 114 miljoni võrra vähem
kui eelmisel aastal samal kuul.
Hispaanias prantsatas turistide arv enam kui seitsmelt miljonilt nulli.
FLORIDA - USA ELANIKKE 22 MILJONIT
Ja Floridas on rannad, mis oleksid muidu täis kevadvaheaja pidutsejaid...
lausa maha jäetud.
Kas nii võib ühel ohustatud mereloomal avaneda võimalus
oma arvukust suurendada?
Emased merikilpkonnad naasevad iga kahe-kolme aasta tagant
randa, kus nad ise munast koorusid, et saaksid sinna muneda.
Terves maailmas on kilpkonnade arvukus järsult langenud,
osaliselt seetõttu, et nad pole soovinud aina rahvarohkemaid randu külastada.
Ent tänavu...
on kõik teisiti.
Meie operaator tegi koostööd kohalike teadlastega
ja tal õnnestus filmida Juno Beachis,
mis on maailmas üks suurimaid merikilpkonnade pesitsuspaiku.
Sigimishooaja alguses
sai see emane kilpkonn rahus muneda,
esimest korda elus.
Ja järgmistel nädalatel tuli mitusada kilpkonna nõnda munema.
Pikka aega on arvatud, et inimtegevus häirib
munevaid kilpkonni ja on suureks probleemiks.
Aga nüüd said teadlased esimest korda täpselt mõõta
selle mõju ulatust.
Igal hommikul loendas see teadlaste rühm
pesa juurde viivaid kilpkonnade jäljeradasid.
Viimase kümne aasta vältel
on merikilpkonnade edukate pesade arv
langenud kõigest 40% juurde.
Kas nad on olnud edukamad nüüd, kui terve rand on nende päralt?
Kui rannad inimestele suleti,
kerkis edukate pesade arv 61% juurde, millest kõrgemat pole nähtud.
KILPKONNAUURIJA
See on dramaatiline edusamm.
Iga lisapesa tähendab, et koorub sadakond poega rohkem.
Igaühel neist on võimalik ise sigivaks täiskasvanuks saada.
Tänu suletud randadele said need loomad teha seda,
mida nad on miljoneid aastaid teinud.
Nad olid edukamad ilma inimeste kohalviibimiseta.
6000 kilomeetrit eemal Ameerika läänerannikul...
pakub uudne vaikus lainete all võimalust
ookeanihiiglastele.
KAGU-ALASKA - USA 1,3 MILJONIT TURISTI AASTAS
Igal aastal rändab enam kui 10 000 küürvaala Hawaiilt...
nendesse Alaska lahtedesse süüa otsima.
Tavaliselt peavad nad jagama neid lahesoppe
aastas miljonit külastajat vedavate laevadega.
Aga nüüd on kõik kruiisid tühistatud.
Vee all on kuni 25 korda vaiksem.
Selles vaikuses kasutasid teadlased veealuseid mikrofone,
et salvestada erakordset muutust.
Küürvaalad räägivad üksteisega rohkem...
ja uutel viisidel.
Väga põnev ja tegelikult väga liigutav...
VAALAUURIJA
...oli kuulda vaalade pikka häälekat suhtlust.
Algul tegi üks häält, seejärel ema ja poeg.
Ma polnud seda varem kuulnud.
Kujutage ette, et püüate oma sõpradega suhelda rahvast täis baaris.
Seda on raske teha, oled vaiksem. Suhtled karjudes.
VAALAUURIJA
Aga kui leiad endale hea vaikse kohviku, kus pole nii palju lärmi,
siis võid pidada palju põhjalikumat ja viljakamat vestlust.
Kuid on midagi veel üllatavamat.
Vaalad saavad nüüd segamatult pikema vahemaa tagant suhelda.
Ja mõned emad, näiteks tema, jätavad oma pojad üksinda.
See on ülimalt haruldane.
Nüüd saab ta sööma minna,
turvalises teadmises, et ta kuuleb oma poja võimalikke hädahüüdeid.
Imetav ema peab võimalikult palju sööma.
Selleks on kõige mõistlikum pidada jahti koos teiste täiskasvanutega.
Vaalad sukelduvad sügavikku...
puhuvad välja ringikujulise mullipahvaka...
ajavad kalad parvedesse...
et neid siis tuhandete kaupa õgida.
See on üks looduse võimsamaid vaatemänge.
Vaikusest julgust ammutades
saavad küürvaalaemad nüüd tihemini sel moel koos jahti pidada.
Tänavu on meri nende päralt.
Nad teevad seda, mida tahavad, kus ja millal tahavad.
Eelnenud aastatel sirgus täiskasvanuks ainult 7% vaalapoegadest.
Ent sel hooajal on lootust, et neid jääb ellu palju rohkem.
Pärast mitut aastat, millal vaaladel läks halvasti...
VAALAUURIJA
...andis pandeemia loodetavasti hädavajalikul ajal võimaluse.
Veealuse müra muutumist tajuti ka mujal kui Alaskal.
Ülemaailmne laevatransport kahanes esimese kolme karantiinikuuga 17%.
See muutis loomade elu paremaks kõikides ookeanides.
HAURAKI LAHT UUS-MEREMAA
Uus-Meremaa delfiinid said suhelda kolm korda pikema maa tagant.
SALISHI MERI KANADA
Ja Vancouveri teadlased registreerisid laevamüra neljakordse vähenemise,
mis võimaldas mõõkvaaladel saaki jahtides tõhusamalt sonarit kasutada.
Pandeemia kolmas kuu.
3 KUUD
USA-s töötavad ligi pooled töötajad kodust.
Terves maailmas on iga neljas ettevõte suletud.
Baarid, restoranid ja kohvikud jäävad suletuks.
Põhimõtteliselt on jaekaubandus kinni pandud.
Praegu jätab see hüljatud mulje. Nagu poleks kedagi liikvel.
Maailma suurlinnades
on jalgsi liikujaid üle 90% vähem.
Kui suurlinnade keskused peaaegu maha jäetakse, tekivad erakordsed pildid
linnaelu ära kasutavatest loomadest.
SAINT LUCIA LÕUNA-AAFRIKA
Jõehobu võtab ette reisi bensiinijaama.
TEL AVIV IISRAEL
Šaakalid naudivad kohalikku parki.
SANTIAGO TŠIILI
Isegi puuma luusib kõnniteel.
Ent üks loom kohaneb mahajäetud linnaruumiga
erakordselt nutikalt.
NARA JAAPAN
13 MILJONIT TURISTI AASTAS
Nara linn on olnud koduks tähnikhirvedele
vähemalt 1300 aastat.
Enamik aasadest, kus nad rohtu näsisid, on asendunud hoonetega.
Ent need tavaliselt ujedad loomad leidsid lahenduse.
Hirved pöördusid 13 miljoni turisti poole, kes igal aastal Nara templites käisid.
Ja nad avastasid, et pisut austust välja näidates...
saab maitsvat tasu.
Riisikliiküpsistest sai nende toidusedeli oluline osa.
Ent pandeemia muutis seda.
Nende lemmikvalmisroog kadus üleöö.
Kui inimesi pole, siis küpsist ei saa.
Tekkis mure, et hirved võivad nälga jääda,
aga vanema põlvkonna hirvedel näis tärkavat plaan.
Nad juhatasid rühma templipiirkonnast välja.
Ja näis, et nad teadsid täpselt, kuhu minna.
Nad liikusid mööda maanteed...
sügavale linna betoondžunglisse.
Aga kus nad sellel linnamaastikul toitu leiavad?
Pärast kahe ja poole kilomeetrist rännakut
võisid hirved viimaks seisatada.
See tähelepandamatu rohulapike oli kunagi osa nende niidust.
Erakordsel kombel jäi see vanematele hirvedele meelde kunagise söömiskohana.
Ja sealt said nad kõike, mida vaja:
värsket rohtu, puulehti ja ürte.
Järgnevatel nädalatel
sõid nad kõhu täis nendel viimastel järelejäänud rohulapikestel.
Ja inimeste puudumisel oli veel üks hea külg.
Teadlased avastasid, et uutmoodi toitumine muutis hirved tervemaks.
Lisaks sellele tekkis turistide puudumise tõttu vähem plastjäätmeid,
mis võivad hirvi tappa.
Isegi kui tundub, et loomad saavad meie kohalolekust kasu...
on neil tihtilugu ilma meieta hoopis parem.
Karantiini neljas kuu. Kus iganes meie taandume...
BUENOS AIRES - ARGENTINA ELANIKKE 15,2 MILJONIT
...avanevad loomadel tekkinud ruumis uued võimalused.
Argentinas
käivad tavaliselt arad kapibaarad
rüüstamas hoolitsetud aedu selles jõukas eeslinnas,
mis ehitati nende endise märgalakodu asemele.
Miski ei takista neid nautimast paika, mis kuulus algselt neile.
Või noh...
peaaegu mitte miski.
Mida kauem me eemal oleme, seda julgemaks loomad muutuvad.
Ja kui Aafrikas safarihooaeg ära jääb...
MPUMALANGA - LÕUNA-AAFRIKA 4,2 MILJONIT TURISTI AASTAS
...kirjutab üks tappev kütt uued reeglid.
See luksushotell seisab tühjalt.
Ent ei kulu palju aega, et uued külalised näole annaksid.
Rohepärdikud võtavad sisse kohad basseini ääres.
Sellal kui impalad ja njalad
kasutavad salatibaari võimalusi.
Ent maha ei jää ka...
täiskasvanud isane leopard.
Reeglina öösiti jahti pidava kiskja väljailmumine päevasel ajal
on tõeline üllatus,
eriti veel meie võtterühmale.
Seiske kõik paigal.
LOODUSOPERAATOR
Mul on hirmutavaid hetki olnud, aga see riisus koore.
Aafrikas on inimesed hõivanud üle 60% leopardide elupaikadest.
See muudab jahipidamise keeruliseks.
Aga kuna siin pole teisi külalisi,
haistab see leopard võimalust.
See on erakordne muutus tema käitumismallides.
Ta hakkab päeval jahti pidama.
Proovida tuleb ehk mitu korda...
aga ei kulu kaua,
et uus küttimisstrateegia
sihile viiks.
Leopardide arvukus Aafrikas on viimase 25 aastaga üle 30% võrra kahanenud.
Ent kasutades täiel määral ära seda uut "söö palju jaksad" tüüpi puhvetit,
läheb sellel leopardil edukalt.
Sellest on saanud tema hotell. Tema isiklik kuningriik.
Kuus kuud pandeemia algusest.
6 KUUD
Septembris kehtivad piirangud ikka veel enam kui 40 riigis.
Üle 3 miljardi inimese ringiliikumisvõimalused on piiratud.
Suurüritused,
muu hulgas spordivõistlused, kontserdid ja festivalid
ei saa toimuda enne, kui meil on usaldusväärne ravi, näiteks vaktsiin.
Meie kohaneme uue normaalsusega
ja looduse uuenemiskuur jätkub.
GANGESE JÕGI INDIA
Indias on Gangese jõe
hapnikutase 80% võrra suurenenud.
ATLANDI RANNIK MAROKO
Ja Aafrika Atlandi rannikul
on vee puhtuse reiting kerkinud halvalt tasemelt suurepäraseks.
Ja meie kergem jalajälg on nüüd nii pikka aega kestnud,
et sellest on kasu saanud loomade uus põlvkond.
KAPLINN - LÕUNA-AAFRIKA ELANIKKE 4,7 MILJONIT
Siin Lõuna-Aafrika rannikul
on uhked vastsed vanemad igahommikusel rännakul.
Prillpingviinid.
Nemad on sättinud ennast elama otse meie kõrvale.
Paaritushooajal
lähevad nad igal hommikul merre kalale.
Nende tibud on väga nõudlikud.
Igapäevane toidunorm moodustab 15% nende kehamassist.
Õnneks on prillpingviinid väga tõhusad jahil käijad.
Nad suudavad sukelduda kuni 80 meetri sügavusele,
et vitsutada seal kalade ja koorikloomade parvedes.
Ent saagi toimetamine näljastele tibudele on juba keerulisem.
Eelnenud aastatel olid need rannad inimesi täis.
Ja kui pingviinid olid valmis kalapüügilt naasma,
olid nende teerajad juba ummistatud.
Paljud ootasid päikeseloojanguni meres...
kuni inimesed koju läksid.
Ent tänavu on rand inimtühi.
Pingviinid loobuvad vanadest tavadest
ja lähevad nüüd koju pärast mõnda meres veedetud tundi,
kõhutäis kala tibudele valmis pandud.
Ja kuna päevavalgust on piisavalt, jõuavad nad veel korra merel käia.
Need tibud saavad nüüd süüa kaks või isegi kolm korda päevas.
Vähe sellest, et nad on tervemad ja kasvavad kiiremini,
tunduvalt rohkem on ka paare, kes kasvatavad edukalt kaksikuid.
Ja häid uudiseid on veelgi.
Järgnevatel nädalatel
õnnestub mõnedel vanematel kasvatada edukalt üles teinegi pesakond.
Sellist asja pole siin üle kümne aasta nähtud.
Me eeldasime aastaid, et pingviinid ja inimesed elavad siin edukalt koos.
Aga tegelikult muutsime nende elu keeruliseks.
Ja kuna pingviinide arvukus Lõuna-Aafrikas
on viimase 30 aastaga ligi 70% võrra kahanenud...
vajavad nad igasugust abi.
Hästi ei lähe ainult linnaloomade järeltulijatel.
Nüüd on tänavuste piirangute mõju
tunda ka maailma kõige metsikumates paikades.
MAASAI MARA - KEENIA ÜLE 300 000 TURISTI AASTAS
See muutis ühe kaslase võimet oma kutsikaid kaitsta.
Gepard.
Maailma kiireim sprinter.
Aga neil on üks nõrkus.
Saleda kehaehituse tõttu pole nad nii tugevad kui teised kiskjad,
nagu lõvid ja hüäänid.
Nood on rõõmuga valmis gepardi toitu varastama ega kõhkle kutsikaidki tapmast.
Gepardid püüavad varju hoida.
Aga kahe kutsika toitmiseks
peab see ema tabama saaklooma iga kahe või kolme päeva tagant.
Kuni ema jahil käib, peidavad kuuekuused kutsikad ennast kõrges rohus.
Ent ema on dilemma ees niipea, kui on saagi edukalt tapnud.
Ta on kutsikatest mitmesaja meetri kaugusel
ja korjus on tagasi lohistamiseks liiga suur.
Kui ta saagi sinna jätab, võivad raipesööjad selle pihta panna.
Emagepardi lahenduseks on kasutada vaikseid niuksatusi...
...ja kutsikad kohale kutsuda.
Ta peab ettevaatlik olema, sest liiga valjusti või tihti häälitsedes
saaksid vaenlased kaitsetutest kutsikatest haisu ninna.
Ja just sel hetkel
on siinsetel geparditel olnud raske ennast kuuldavaks teha.
Karantiinile eelnenud aastatel
oli Maasai Mara turistide suurimaks sooviks näha gepardit jahti pidamas.
Ent saagi tapnud emagepardit ümbritsev rahvamass osutus probleemiks.
Siin on kära. Autod sõidavad edasi-tagasi.
GEPARDIUURIJA
Giidid suhtlevad raadio teel, inimesed räägivad.
See lärm summutas kutsikaid hüüdvate emagepardite kutsed.
Kogu see müra
summutab sünnipärased märguanded, mida gepardid elus püsimiseks vajavad.
Nad olid sunnitud korduvalt hüüdma, mis võis aga rivaale meelitada.
Ent tänavu ei sega inimesed seda emaslooma peaaegu üldse.
Piisab mõnest kutsest tühjas savannis...
...et kutsikad teda kuuleksid...
ja ema juurde tuleksid.
Emad häälitsevad harvem.
Ühe-kahe korra järel on kutsikad juba platsis.
Teadlased näevad juba, et inimesteta on gepardikutsikad edukamad.
Enne Covidit jäi ellu iga kolmas kutsikas.
Aga praegu näeme rohkem üle kolme kuu vanuseid kutsikaid,
mis tekitab optimismi, et seekord jääb rohkem kutsikaid ellu
ja gepardeid saab rohkem.
Aafrikasse on jäänud ainult umbes 7000 täiskasvanud gepardit.
Iga kutsikas on kallis.
Aasta paneb meid jätkuvalt proovile...
BWINDI RAHVUSPARK UGANDA
...ent üha rohkemate ohustatud loomade ellujäämislootused muutuvad paremaks.
Kuna 2020. aastal segati neid vähem,
sündis mägigorilladel
kaks korda rohkem poegi kui tavaliselt.
Inglismaa lõunarannikul...
DORSET INGLISMAA
...nähti haruldasi ogalisi merihobukesi rohkem kui viimased kümme aastat,
sest nende mererohukodud taastuvad laevade tekitatud kahjustustest.
LAIKIPIA KEENIA
Ja Keenias ei tapetud sarve pärast ühtegi ninasarvikut,
esimest korda pärast 1999. aastat.
Terve aasta on karantiini algusest möödas.
12 KUUD
Sel aastal on paljud meist otsinud tröösti loodusest.
Sel aastal on see maailm erakordsel kombel muutunud.
Iga-aastane süsinikdioksiidiheide maailmas
on langenud üle 6%,
mis on suurim mõõdetud langus.
Ja ka maakera pinna all on rabavad muutused toimunud.
Reisimise ja tööstuste tekitatud võnkumist on poole vähem
ja mõõtmiste jooksul pole maapõues kunagi nii vaikne olnud.
Ent selle karantiini mõju ei kesta igavesti.
Millist inspiratsiooni saab sellest hetkest ammutada,
et õppida loodusega paremini koos elama?
Indias kasutavad paljud juba võimalust elada harmoonilisemalt
koos väga tugevate, ent siiski ohustatud loomadega.
ASSAM - INDIA ELANIKKE 36 MILJONIT
Täiskasvanud Aasia elevant
peab iga päev 150 kilo toitu sööma.
Ent ainult 5% nende looduslikest elupaikadest on säilinud
ja suur osa nende metsadest on põllumaaks muudetud.
Siinsed elevandid peavad tihti viljapõldudelt toitu otsima.
Talunikud püüavad oma põlde elevantide eest kaitsta.
Siiski kaotavad nad tihtilugu üle poole hädavajalikust riisisaagist.
Kulutasime terve öö,
et neid metsa ajada.
Aga nad tulid tagasi
ja me pidime seda uuesti tegema.
Ja ohus pole ainult farmid.
Elevandid otsivad toitu ka küladest
ja on inimesi jalge alla trampinud.
Terves Indias saab 400 inimest ja sadakond elevanti
igal aastal neis kokkupõrgetes surma.
Ent üks kogukond püüab selle probleemi uue lähenemisega lahendada.
Riigi sulgemise tõttu linnadest küladesse naasnud töötajad
saavad pakkuda vajalikke töökäsi
kohaliku looduskaitsefondi juhitud projekti jaoks.
Karantiini ajal avanes hea võimalus...
LOODUSKAITSJA
...rajada metsikutele elevantidele istandus.
Nad istutasid metsaserva puhvertsooniks
kiiresti kasvavat vesiriisi ja kõrrelisi, mida elevandid süüa saavad.
Appi tuli terve kogukond, enam kui 500 inimest.
LOODUSKAITSJA
Kõigest mõne kuuga
suutsid nad selliseks muuta 1,6 ruutkilomeetrit oma maad.
Ja nüüd ei pea nad elevante peletama,
vaid korraldavad tseremoonia nende tervitamiseks.
On saagikoristusaeg.
Aga kas elevandid söövad neile istutatud taimi...
või tulevad ikka põldude kallale?
Kui inimesed koju naasevad,
on metsaservas liikumist märgata.
Ükshaaval ilmuvad elevandid puude varjust nähtavale.
Emad.
Pojad.
Kogu suur perekond, kuhu kuulub 26 näljast elevanti.
Aga kui kaugele nad tulevad?
Metsaserva lähedale jäädes
otsustavad nad süüa ainult neile istutatud taimi.
Varem tuli neid ära ajada.
Aga nüüd on kõik teisiti.
See on hea tunne, teeb õnnelikuks.
Saagikoristamine jätkub
ja elevandid ei tule mitte kordagi talunike põldudele
ega sisene ka külla.
Kui me elevante armastame,
siis armastavad elevandid meid ka.
Taimede puhvertsoon
on pikaajaline lahendus ammusele mõõduvõtmisele.
Ja ka naaberkülad
arutavad kohalike looduskaitsjatega selle kasutusele võtmist.
Kui heita tagasipilk eelmisele aastale,
mis on paljudele meist nii keeruline olnud,
siis mida saaksime me õppida, et kindlustada loodusmaailma
ja meie maailma tulevik?
Me peame mõtlema, kuidas koos elada.
See äratab meis teadmise, et suudame eluruumi loomadega jagada.
Ei maksa arvata, et jätkame täpselt endistviisi, kui elu edasi läheb.
Looduse reaktsiooni hämmastav kiirus ja mitmekesisus
näitas, et isegi meie elu tagasihoidlik muutmine
võib terves maailmas metsikule loodusele elutähtsaks olla.
Igal suvel võiksid olla väikesed sulgemised.
Rannad võib sulgeda ööseks, päeval pole seda vaja.
Inimesed saavad teha väga väikeseid muudatusi,
et nii nemad kui loomad võiksid edukalt koos elada.
Me teame, et kui laevade kiirust vähendada
ja neid rohkem rühmitada, siis jätame väiksema jalajälje
ning kaitseme veealust helimaastikku ja vaalasid.
Me soovitame rahvuspargi juhatusel
soodustada turistide ja giidide seas korralikku käitumist,
mis tagaks nende loomade ellujäämise.
See erakordne aasta, millal maakera muutus,
näitas meile, et saame aidata metsikul loodusel õitseda,
ja kui vähegi soovime,
suudame ka muuta planeedi tervist kõigi jaoks.
Ma tean, et on viimane aeg
meil kõigil anda igal väikesel viisil oma panus saastamise vähendamiseks.
Ja me ei ela loodusest sugugi lahus,
vaid avastasime, et meie elud on seotud
sügaval ja üllataval moel.
Kui tahame tulevikus õnnelikult elada,
on just praegu pöördeline hetk
leida viise, kuidas jagada meie planeeti...
kogu maakera elurikkusega.
Tõlkinud Janno Buschmann